sa isang pulutong ay nagtatalotalo, nagkakatwiranan, bumabanggit ng sinabi ng propesor, ng mga natatala sa aklat, ng mga principios escolasticos sa ibang pulutong ay nagkukumpayan ng mga aklat, sa pamagitan ng mga tungkod ay iginuguhit sa lupa ang ibig ipakilala; sa dako pa roon ang nangalilibang naman sa panonood sa mga mapanatang tumutungo sa kalapit na simbahan, at kung ano ano ang ibinubuhay dahil sa namamalas. isang matandang babai na akay ng isang dalaga ay papilaypilay na nagdadasal; nakatungong lumalakad ang binibini, natatakot takot, nahihiyang dumaan sa harap ng gayong karaming tumitingin; itinataas ng matanda ang kaniyang saya na kulay kape ng mga kakapatid ni sta. rita, upang ipakita ang matatabang paa at mga medias na puti; kinagagalitan ang kaniyang kasama at tinitingnan ng masamang tingin ang mga nanonood. mga saragate ang pangitngit na bulong huwag mo silang tingnan, itungo mo ang iyong ulo! ang lahat ay napupuna, ang lahat ay nagiging sanhi ng biruan at buhaybuhay.